钦定古今图书集成/理学汇编/经籍典/第108卷 > 北周卫元嵩元包经传 > 《仲阴》第五
## 钦定古今图书集成/理学汇编/经籍典/第108卷 > 北周卫元嵩元包经传 > 《仲阴》第五

䷝〈离下离上〉《离》炎炵炵焱烘烘，“䀠冏覞视昦晶。”《空》。〈炵他冬切

《焱》必遥反。烘许公切。《冏》古营切。《覞》音耀昦音杲《晶》音精。音煜

《传》曰：“炎炵炵。火之烈也。焱烘烘。炬之炽也。”䀠冏覞视。
目之周视也。昦晶。空，日之环照也。昔王由是作明
以察，锻乃戈矛，炼乃甲胄，以修尔武备，以旌尔文德。
䷷〈艮下离上〉旅童窃妻，妇奔自闺。视之狊，爪之携。爇爨于
屵，弇泗于磎。〈狊扃阗切爇而悦切爨千乱切屵音业弇与渰同〉
《传》曰：“僮窃妻，少男入宫，奸于中女也。妇奔自闺，中女
出宫，交于少男也。视之狊，惊顾如犬也。爪之携提物
在手也；爇爨于屵，持釜迁灶，侨于山也；弇泗于磎，反
袂拭面，止于路隅也。”呜呼！有天下者，临轩墀，览表奏，
整尔干戈，葺尔庭内。无俾庸仆以擅乃武威，无俾顽
童以揆乃文教。总尔兵，卫尔阙，明厥德，奠厥人。
䷱〈巽下离上〉《鼎》文物，殷旌鋋兟。“符显其诏，炎燎其薪。”〈鋋音延兟

音莘

《传》曰：文物殷，朝仪盛也。旌鋋兟，羽卫陈也。“符显其诏”，
号令既行，印以信之也。“炎燎其薪”，柴樵既积，火以爇
之也。昔王由是发诏命，整文武，燔乃燎，告乃天。列尔
笾豆，具尔醴俎，以蒇能事，以新景命。
䷿〈坎下离上〉未济水火相北，阴阳忒。月之亏，日之蚀。
《传》曰：“水火胥北。”火炎于上，水润于下。各相背也。阴阳
忒，七居于阴，八居于阳，妄相差也。月之亏，宿不合也。
日之蚀，辰不集也。呜呼！为国者设法于内，隶武于外。
无滥法以肆尔淫刑，无从兵以怙尔威武。任乃文，止
乃盗。

䷃〈坎下艮上〉蒙敜聂缠，冤幂辟婴。季陵于仲，石瘗于泉，
兟靡适。《靡旋》。〈敜乃颊切乌元切。音衣。〉
《传》曰：“敜聂缠冤，掩其聪，蒙其忧也。”幂辟婴。侮其法，
冒其病也。“《季陵》于仲”，弟在兄上也。“《石瘗》于泉”，水在山
下也。《兟靡》适进而碍山也。靡旋退而阻险也。呜呼！
“为邦者，恤乃刑，广乃听。无任酷吏，以苛尔法；无宠群
小，以蔽厥聪。”

䷺〈坎下巽上〉涣飍荡淼罙，飙旋澜漪。舟淲于渎，飘㐬于。

〈飍香幽切荡他浪切冞音弥淲皮彪切㐬古突字亦作。音。〉

《传》曰：“飍荡淼罙，风之行，水之深也。飙旋澜漪，风之动，
水之流也。舟淲于渎，木浮于川也。飘㐬于”“风生于
穴也。”昔王由是行乃法，施乃令，布以刑宪，阐以风化，
《下则》之外从之。

䷅〈坎下干上〉《讼》“倔弜胥，执辛誩胥絷。直譶譶，曲㗊㗊。”〈倔巨勿切

《弜》音奇。《辛》音愆。《誩》其两切。《譶》音蛰。《㗊》音戢。

《传》曰：“倔弜胥执刚强者，法所缧也；辛誩胥絷罪戾者，
狱所拘也。直譶譶，辞正而诉也。曲誩誩，理迃而喧也。
昔王由是建乃辟，完乃狱，听尔辩，析尔权，刚以断之，
罚以惩之。”〈刚与刚同〉

䷌〈离下干上〉《同人元》“揭揭，炎烈烈，昦冏于天，睛蓥于页。”〈昦音

《杲冏》举永切。《蓥》音营，《页》音颉。

《传》曰：“元揭揭，天之转也。炎烈烈”，火之炽也。“昦冏于天”，
日光于空也。睛蓥于页，目明于𩠐也。昔王由是临魏
阙，征史臣，讲乃文，习乃武，以应尔类，以求尔士。明厥
目，广厥视。